ใบตองแห้ง: นับถอยหลังแต่มืดมน
สี่กุมาร ลาออกจากพรรคพลังประชารัฐ แต่ไม่ลาออกจากรัฐมนตรี ยังต้องทำหน้าที่ภายใต้การนำของประยุทธ์ เพื่อแก้วิกฤตเศรษฐกิจหลังโควิดยืนยันไม่ขัดแย้งกับพรรค แม้ถูกไล่จากหัวหน้า-เลขาธิการ ถามจริงมีใครเชื่อบ้าง เพราะต่างฝ่ายต่างซัดกันหนัก ไม่กี่วันก่อน ส.ส.สันติ กีระนันทน์ ก็ทำให้ชาวบ้านหัวร่อก๊าก เมื่อโพสต์ว่า เสื้อผ้าอาภรณ์ เครื่องสำอาง โบท็อกซ์ บิ๊กอาย ไม่สามารถปกปิดสันดานต่ำทรามความขัดแย้งในพรรคพลังประชารัฐ เป็นเรื่องจี้เส้นสนุกสนาน สำหรับท่านผู้ชม โดยเฉพาะฝั่งประชาธิปไตยที่นั่งดูบนภู ทีมตู่ Vs ทีมตู่ แยกพวกซัดกัน ทีมสมคิด-สี่กุมาร สร้างภาพเป็นคนดี นักการเมืองอีกฝั่งเป็นเสือหิวเสือโหย จ้องจะงาบ แล้วดูเหมือนกระแสสื่อ กระแสโพล คนรักตู่ ก็คล้อยตาม รุมกระหน่ำราวกับพรรคพลังประชารัฐเป็นพรรคทักษิณก่อนรัฐประหารซูเปอร์โพลเพิ่งออกผลสำรวจ ถ้าวันนี้เลือกตั้งพรรคใดชนะ พบว่าพรรคก้าวไกลคะแนนเพิ่มอยู่พรรคเดียว พปชร. หายไปครึ่งหนึ่ง 16.6 เหลือ 8.3 ประชาธิปัตย์ 11.7 เหลือ 8.7 แต่มีสื่อเอาไปพาดหัวข่าว ปชป.คะแนนเหนือพรรคร่วมรัฐบาลเท่านั้นแหละ พรรคเอาดีใส่ตัวก็ตีปี๊บ ปลาบปลื้มน้ำตาไหล ขอบคุณประชาชนเห็นผลงาน แม้เหลือ ส.ส. 52 คนพิสูจน์ให้เห็นคุณภาพ ทีมอเวนเจอร์จะออนทัวร์ ไปพบพี่น้องทั่วประเทศแล้วประยุทธ์จะทำอย่างไร จะปรับ ครม.เมื่อไหร่ จะยังเอาสมคิดกับสี่กุมารไว้ไหม ใช่ละ ประยุทธ์มีอำนาจล้นเหลือ สามารถยื่นคำขาด กันโควตากลางไว้ให้ทีมเศรษฐกิจ แต่เมื่อแตกหักถึงขั้นนี้ จะร่วมรัฐบาลกันได้อย่างไร สมัยหน้า ฝ่ายค้านยื่นอภิปรายคนใดคนหนึ่ง ก็ตายแหงแก๋เพราะพรรคไม่ยกมือให้แล้วจะหาทีมใหม่ที่ไหน นอกจาก ใส่บิ๊กอายคุมทีมเศรษฐกิจ นางฟ้าแก้วิกฤต ดร.แหม่ม ครบรสอึดถึกทน เทคโนแครตคนไหนอยากจะเข้ามา ไม่ใช่แค่วิบัติอยู่ข้างหน้า จีดีพีติดลบ 8-10% คนตกงาน 8 ล้านคน แต่แรงกดดันทาง การเมือง การแก่งแย่งตำแหน่ง ชิงดีชิงเด่น นี่ต่างหากที่ทำให้คนนอกไม่อยากร่วมรัฐบาลรัฐบาลกำลังนับถอยหลัง แต่มองไม่เห็นทางออก ปรับ ครม.อย่างไรก็ไปไม่รอด ภายใต้เงื่อนไขการเมืองแบบนี้ เอาเทวดาที่ไหนมานำทีมเศรษฐกิจ ก็แก้ไม่ตก เพราะการจัดงบประมาณ การจัดลำดับความสำคัญของรัฐ ยังมุ่งไปที่ ความมั่นคงของชาติ สำคัญกว่าการปรับโครงสร้างเศรษฐกิจ ความคิดชี้นำ ล้าหลัง ภายใต้กองทัพ รัฐราชการ ไม่สามารถรับมือวิกฤตหลัง โควิด ที่โลกจะเปลี่ยนอย่างสิ้นเชิง ไม่ใช่เอาแต่คิดว่าอีก 1-2 ปี การส่งออกท่องเที่ยวจะกลับมาเหมือนเดิมมีทางอื่นไหม สมมติประยุทธ์ยุบสภาลาออก แล้ว 250 ส.ว.ไม่เลือกกลับมาใหม่ หรือประยุทธ์ถอดใจ ประกาศไม่ไป ต่อแล้วนั่นเรื่องใหญ่เลยนะ แปลว่าเครือข่ายอำนาจอนุรักษนิยมพลิกผัน เห็นตรงกันว่าตู่ไม่ไหวแล้ว ต้องเปลี่ยนคนใหม่ แต่จะเอาใคร? แล้วจะยุบสภาให้เลือกตั้งใหม่ หรือแค่ลาออกโดยใช้สัดส่วนพรรคร่วมรัฐบาลเดิม ในองค์ประกอบอย่างนี้ ใครอยากนั่งเก้าอี้ร้อนเป็นไฟสมมตินะครับ สมมติ เพราะในอดีต พล.อ.เกรียงศักดิ์ก็เคยลาออกกลางสภา แล้ว ส.ว.ทหารหันมาหนุนป๋าเปรม แต่สถานการณ์มันไม่เหมือนกันตู่ไม่ใช่เกรียงศักดิ์ ตู่ไม่ถอยง่ายๆ แล้วฝ่ายอนุรักษนิยมก็ไม่มีทางปรองดองกับฝ่ายประชาธิปไตย โดยเฉพาะคนรุ่นใหม่ พวกชังชาติ เพราะพลังอนุรักษนิยมอยู่ได้ด้วยการปลุกความเกลียดชัง กระทั่งหาว่า ไพร่หมื่นล้าน อมเงินบริจาค 45000 บาทก็ยังปั่นได้นี่คือยกตัวอย่าง ติ๊งต่าง ว่าแม้รัฐบาลนับถอยหลัง ก็ยังทางตัน เปลี่ยนอะไรไม่ได้ ภายใต้โครงสร้างอย่างนี้ ประยุทธ์ ลาออก ก็ไม่สามารถจัดตั้งรัฐบาลใหม่ที่มั่นคง มีฝีมือ ภายใต้กติกาอย่างนี้ ยุบสภา เลือกตั้งใหม่ ใช้ระบบบัตรใบเดียว สูตรเศษมนุษย์ ตัดสินโดยองค์กรอิสระที่ประชาชนหมดความเชื่อถือ ก็มีแต่จะเละไปใหญ่ 
สี่กุมาร ลาออกจากพรรคพลังประชารัฐ แต่ไม่ลาออกจากรัฐมนตรี ยังต้องทำหน้าที่ภายใต้การนำของประยุทธ์ เพื่อแก้วิกฤตเศรษฐกิจหลังโควิดยืนยันไม่ขัดแย้งกับพรรค แม้ถูกไล่จากหัวหน้า-เลขาธิการ
ใบตองแห้ง